b'\n_START_ARTICLE_\nHeikki Hursti\n_START_SECTION_\nHurstin Valinta\n_START_PARAGRAPH_\nHurstien johtaman yhdistyksen ruoanjakopiste sijaitsee helposti saavutettavien liikenneyhteyksien p\xc3\xa4\xc3\xa4ss\xc3\xa4 Helsingin Harjussa. Jotkut asukkaat ovat esitt\xc3\xa4neet Kallio-Seuran tukemana ruoanjakopisteen ja sen mukanaan tuoman kadulla kulkevan leip\xc3\xa4jonon siirt\xc3\xa4mist\xc3\xa4 muualle, mutta Kallioliike ja Kallion Kulttuuriverkosto ovat puolustaneet ruoanjakopisteen s\xc3\xa4ilytt\xc3\xa4mist\xc3\xa4 entisell\xc3\xa4 paikallaan. Leip\xc3\xa4jonon h\xc3\xa4\xc3\xa4t\xc3\xb6aikeet synnyttiv\xc3\xa4t Facebookissa tuhansien ihmisten muodostaman ruoanjakelua puolustavan kansanliikkeen. _NEWLINE_Yhdistyst\xc3\xa4 ovat avustaneet muun muassa Metallica ja sen avuksi on pidetty my\xc3\xb6s hyv\xc3\xa4ntekev\xc3\xa4isyyskonsertteja.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nHeikin tyt\xc3\xa4r Sini toimii Veikko ja Lahja Hurstin Laupeudenty\xc3\xb6 ry:ss\xc3\xa4 toiminnanjohtajana. Heikin poika Ari toimii juontajana HitMix radiokanavalla. Heikki Hursti oli naimisissa vaimonsa Eijan kanssa yli 45 vuotta t\xc3\xa4m\xc3\xa4n kuolemaan 2019 saakka. Hurstin serkku on tietoturvaguru Harri Hursti.'